Document ID: 31992L0054

NEUVOSTON DIREKTIIVI 92/54/ETY,
annettu 22 päivänä kesäkuuta 1992,
moottoriajoneuvojen ja niiden perävaunujen katsastusta koskevan jäsenvaltioiden lainsäädännön lähentämisestä annetun direktiivin 77/143/ETY muuttamisesta (jarrut)
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 75 artiklan,
ottaa huomioon komission ehdotuksen (),
ottaa huomioon Euroopan parlamentin lausunnon (),
ottaa huomioon talous- ja sosiaalikomitean lausunnon (),
sekä katsoo, että
direktiivissä 77/143/ETY () säädetään, että kaikille liitteessä I tarkoitetuille ajoneuvoluokille on toimitettava säännöllisesti katsastus,
mainitussa direktiivissä säädetään erityisdirektiivien antamisesta sellaisten normien tarkastamiseksi, jotka kyseisen direktiivin liitteessä II lueteltujen kohteiden on täytettävä, ja teknisen komitean perustamisesta antamaan komissiolle lausunto ennen kuin se toteuttaa toimenpiteet katsastusten mukauttamiseksi tekniikan kehitykseen,
useimmat jäsenvaltiot ovat ottaneet käyttöön menettelyjä, joilla testataan raskaiden kaupallisten ajoneuvojen jarrujärjestelmien kuntoa,
useilla jäsenvaltioilla on kansallisia säännöksiä kevyempien ajoneuvojen, erityisesti henkilöautojen tarkastamisesta ja nämä säännökset ovat yhtenäiset tässä direktiivissä esitetyn menettelyn kanssa,
kaikkien ajoneuvotyyppien jarrutusta koskevien tyyppihyväksyntämenettelyjen arviointi osoittaa, että noiden menettelyjen soveltaminen katsastuksessa tuottaa vaikeuksia,
testaamisen ajoneuvon käytössäoloaikana olisi oltava suhteellisen helppoa, nopeaa ja halpaa,
tässä vaiheessa olisi ennenaikaista asettaa arvoja vaadittaville jarrutustehoille, ilmanpaineen säädöille ja jarrutustehon muodostumisajoille jne. ottaen huomioon yhteisön alueella käytössä olevien testauslaitteiden ja -menetelmien vaihtelu; jarrujen suorituskyvyn tarkastamisen tavoitteena on oltava se, että testaushetkellä voidaan objektiivisin perustein arvioida, että ajoneuvo, riippumatta siitä, millainen kuorma sillä sen kokonaispainon rajoissa on, olisi turvallinen ja luotettava liikenteessä ja että jos se tarkastettaisiin tiettyjen ajoneuvoluokkien moottoriajoneuvojen ja niiden perävaunujen jarrulaitteita koskevan jäsenvaltioiden lainsäädännön lähentämisestä 26 heinäkuuta 1971 annetun neuvoston direktiivin 71/320/ETY () teknisten vaatimusten mukaisesti, se läpäisisi tarkastuksen,
jäsenvaltiot voivat laajentaa jarrujärjestelmiä koskevan tarkastamisen koskemaan muita kuin tämän direktiivin soveltamisalaan kuuluvia ajoneuvoluokkia ja seikkoja, ja
jäsenvaltiot voivat asettaa tiukempia tarkastusperusteita tai lisätä tarkastuskertoja,
ON ANTANUT TÄMÄN DIREKTIIVIN:
1 artikla
Muutetaan direktiivin 77/143/ETY liitettä II seuraavasti:
1. Korvataan esipuhe ja otsikon 1 (jarrujärjestelmät) kaksi saraketta korvataan tämän direktiivin liitteessä olevalla tekstillä.
2. Lisätään seuraavat otsikot otsikon 1 alle kahden sarakkeen yläpuolelle:
AJONEUVOT AJONEUVOT
LUOKISSA LUOKISSA
1, 2, 3 ja 4 5 ja 6
2 artikla
1. Jäsenvaltioiden on annettava vuoden kuluessa tämän direktiivin antamisesta sen noudattamisen edellyttämät lait, asetukset ja hallinnolliset määräykset.
Näissä jäsenvaltioiden antamissa säädöksissä on viitattava tähän direktiiviin, tai niitä virallisesti julkaistaessa, niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään.
2. Jäsenvaltioiden on toimitettava tässä direktiivissä tarkoitetuista kysymyksistä antamansa kansalliset säädökset kirjallisina komissiolle.
3 artikla
Tämä direktiivi on osoitettu kaikille jäsenvaltioille.
Tehty Luxemburgissa 22 päivänä kesäkuuta 1992.

Labels: 8
15